Diari Oficial de la Generalitat Valenciana


Sumari del DOGV 9990, del 22-11-2024 (2024/11935)

RESOLUCIÓ de 10 d'octubre de 2024, de la Direcció General d'Urbanisme, Paisatge i Evaluació Ambiental, per la qual s'ordena la publicació de l'informe ambiental i territorial estratègic de la modificació puntual número 4 de les normes subsidiàries en el terme municipal d'Aigües. Expedient 93/2360-BCM.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11963

CVE
:   GWHM-B-2958-42573

Data del document
:   10-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Descriptors 

:   * Aigües
    * impacte ambiental

De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual establix la publicació en el *Diari Oficial de la Generalitat Valenciana*  de l'informe ambiental i territorial estratègic,

RESOLC

Publicar en el *Diari Oficial de la Generalitat Valenciana*  l'informe ambiental i territorial estratègic corresponent a l'expedient 93/7660-RKF Aigües (Alacant).

«Informe ambiental i territorial estratègic

Tràmit: modificació puntual núm. 4 de les normes subsidiàries d'Aigües (Alacant).

Promotor: Ajuntament d'Aigües.

Autoritat substantiva: Comissió Territorial d'Urbanisme d'Alacant.

Localització: terme municipal d'Aigües (Alacant).

Expedient: 093-2021-EAE.

La Comissió d'Avaluació Ambiental, en la sessió realitzada el 29 de juliol de 2022, va adoptar el següent acord:

Vista la proposta d'informe ambiental i territorial estratègic de la modificació puntual núm. 4 de les normes subsidiàries d'Aigües (Alacant), en els termes següents:

Amb data 3 de desembre de 2021 ha tingut entrada en el Servici d'Avaluació Ambiental Estratègica la sol·licitud d'inici de l'avaluació ambiental i territorial estratègica de la modificació puntual núm. 4 de les normes subsidiàries (normes subsidiàries) d'Aigües.

1. Documentació presentada

El Servici Territorial d'Alacant remet, amb data 21 de desembre de 2021, la documentació de la modificació puntual núm. 4 de les normes subsidiàries d'Aigües, d'acord amb el que s'establix en l'article 52.2 (procediment simplificat) del Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (TRLOTUP).

La documentació presentada consta de document inicial estratègic i esborrany.

2. Informació territorial

El terme municipal d'Aigües pertany a la comarca de l'Alacantí i està limitat al nord per Orxeta i Relleu, a l'oest per Alacant i Busot, i al sud-est pel Campello. El terme municipal ocupa una superfície de 18,47 km² i compta amb una població de 1.049 habitants (segons dades de l'INE, 2021). Gran part del terme municipal està inclòs en l'àmbit de la ZEPA Cabeço d’Or i la Grana (ES0000463) de 5.027,4 ha, que compta amb importants poblacions d'aus rapaces rupícoles com ara àguila marcenca, àguila reial, àguila cuabarrada, falcó pelegrí o brúfol.

En el terme municipal hi ha jaciments d'aigües medicinals que van donar origen a la construcció d'un balneari, un dels denominats elements protegibles en les vigents normes subsidiàries.

L'àmbit de la modificació puntual núm. 4 està fora del perímetre de la ZEPA Cabeço d’Or i la Grana.

3. Planejament vigent

El planejament municipal vigent consistix en les normes subsidiàries aprovades definitivament per la Comissió Territorial d'Urbanisme d'Alacant amb data 24 de maig de 1995 i publicades íntegrament en el *Butlletí Oficial de la Província*  número 240 el 19 d'octubre de 1995. Va ser sotmés a avaluació ambiental, i es va emetre una declaració d'impacte ambiental positiva (expedient 172/0006 EXL) l'11 de novembre de 1992, publicat en el DOGV número 2168 de 21 de desembre de 1993.

Posteriorment, les normes subsidiàries s'han modificat en tres ocasions.

4. Objecte, àmbit, descripció i justificació de la modificació

Les normes subsidiàries vigents regulen de manera detallada els usos permesos per als sòls classificats com a sòl urbà, i els usos globals propis de cada sector de sòl apte per a urbanitzar, juntament amb els complementaris i compatibles que s’admeten en estos. En sòl no urbanitzable es regulen els usos propis de cada qualificació zonal, usos compatibles i prohibits.

En l'article 79 de les esmentades normes subsidiàries es regula la possibilitat de canvi d'ús per als immobles subjectes a protecció per estes normes subsidiàries, denominats elements protegibles (aquells la conservació dels quals és d'interés a causa de la seua tipologia tradicional o per haver mantingut les senyes d'identitat local), que queden prèviament identificats en l'article 78, i engloba set immobles: l'església, la torre, les escoles, vil·la Gonzalo, La Torreta, l'edificació principal del balneari i el safareig. La Torreta és l'únic element protegible situat en sòl no urbanitzable d'especial protecció per raó forestal.

El text a què fa referència l’esmentat article 79 de les normes subsidiàries és el següent:

«Es permeten totes les obres tendents a la conservació i el manteniment de la seua tipologia arquitectònica, la substitució i reposició i reconstrucció d'elements en mal estat, sempre que no es desvirtue la seua concepció actual, així com els canvis d'ús que permeten el seu normal manteniment.

Es permeten, així mateix, les ampliacions sempre que es realitzen d'acord amb l'edificació existent i amb les normes d'aplicació en la zona del seu emplaçament».

L'objecte de la proposta és aclarir i positivitzar que el règim singular previst en l'article 79 de les normes subsidiàries per als elements protegibles resulta preferent al règim genèric previst en l'article 105 de les normes subsidiàries, «condicions d'ús del sòl no urbanitzable d'especial protecció», amb una incorporació puntual al text que així ho articule, la finalitat del qual és el manteniment dels immobles, valor d'interés preponderant en els immobles objecte de protecció, recollits i preexistents a les normes subsidiàries, enfront del règim genèric del sòl, la finalitat no incompatible del qual és la preservació del medi i el règim del qual per a la resta d'edificacions i instal·lacions no s'altera.

El contingut de la modificació és el següent:

|  |  |
| --- | --- |
| *Article 105 de les normes subsidiàries, redacció vigent* | *Article 105 de les normes subsidiàries, redacció proposada* |
| «1. En el sòl no urbanitzable d'especial protecció, sense perjuí de les limitacions derivades de la legislació protectora del medi ambient i de la legislació d'aigües, no es podran ubicar instal·lacions ni construccions, excepte aquelles que siguen necessàries per a la seua millor conservació i per al gaudi públic compatible amb els específics valors justificatius de la seua especial protecció». | «1. En el sòl no urbanitzable d'especial protecció, sense perjuí de les limitacions derivades de la legislació protectora del medi ambient i de la legislació d'aigües, urbanística i territorial vigent, no es podran ubicar instal·lacions ni construccions, excepte aquelles que siguen necessàries per a la seua millor conservació i per al gaudi públic compatible amb els específics valors justificatius de la seua especial protecció i, exclusivament per als elements protegibles, segons el que es preveu en l'article 79, es possibilita el canvi d'ús que justificadament permeta el seu normal manteniment sense desvirtuar-ne la concepció actual». |

  

L'àmbit d'actuació se circumscriu als immobles subjectes a protecció, identificats en l’article 78 de les normes subsidiàries i, especialment, per la seua ubicació en sòl no urbanitzable d'especial protecció per raó forestal, de manera que puguen autoritzar-se usos que permeten el seu normal manteniment i no es desvirtue la seua concepció actual sota l'aplicació de la prevalent legislació urbanística, territorial i sectorial.

Segons conversa mantinguda amb l'Ajuntament, l'element protegible denominat La Torreta és un palauet que està situat en el polígon 5, parcel·la 217 del cadastre del terme municipal d'Aigües. La referència cadastral de l'immoble és 492465218DU35C0515GQ, partida del Bosc 16. La referència cadastral de la parcel·la és 90166N718765274846QF.

Sense perjuí que quede definit en la norma que preval mantindre l'immoble sobre la circumscripció a l'ús existent, acceptant el seu canvi, reflex de l'esperit que presidix la norma de conservar els esmentats immobles qualificats com a elements protegibles, dels set immobles definits, sis d'ells estan situats en sòl urbà, la possibilitat de canvi dels qual no requerix més afegiment, excepte l'immoble identificat com La Torreta, que s’ubica sobre sòl classificat per les normes urbanístiques com a no urbanitzable d'especial protecció per raó forestal, fet que genera una disfunció amb l'article 105 de les normes subsidiàries que establix que: «1. En sòl no urbanitzable d'especial protecció, sense perjuí de les limitacions derivades de la legislació protectora del medi ambient i de la legislació d'aigües, no es podran ubicar instal·lacions ni construccions, excepte aquelles que siguen necessàries per a la seua millor conservació i per al gaudi públic compatible amb els específics valors justificatius de la seua especial protecció».

Les alternatives considerades que es proposen es descriuen a continuació:

Alternativa 0. Mantindre la redacció actual de les normes subsidiàries. Esta alternativa no plasma una solució que atorgue certitud davant l'opció de canvis d'ús que viabilitzen de manera sostinguda els immobles arreplegats com a elements protegibles.

Alternativa 1. Emetre la circular d'interpretació de les normes subsidiàries en els termes exposats. Esta alternativa no elimina la inseguretat jurídica en la mesura que les circulars manquen de naturalesa d'acte administratiu de caràcter general productor de norma jurídica, sobre el qual assentar actes jurídics d'autorització reglats.

Alternativa 2. Alternativa seleccionada. Modificar les normes subsidiàries a l’efecte d'assentar l’aclariment interpretatiu de les normes subsidiàries constituint norma, expressant de manera positiva la prevalença en la possibilitat de canvi d'ús en immobles identificats com a elements protegibles que permeten el seu normal manteniment, amb independència de la seua ubicació, sense perjuí dels informes preceptius en funció de la matèria i els efectes, tant de caràcter autonòmic com municipal o sectorial.

Els efectes previsibles sobre el medi ambient:

En la documentació presentada s'indica que «no és previsible cap efecte negatiu sobre el medi ambient o el canvi climàtic. En tot cas, la posada en valor dels immobles produirà un efecte positiu derivat del manteniment dels immobles i el seu entorn».

El document no proposa seguiment ambiental.

5. Consultes realitzades

Per part de l'òrgan ambiental, d'acord amb l'article 53.1 del TRLOTUP, la documentació aportada s'ha sotmés a consulta, en la seua condició d'administracions públiques afectades, a:

|  |  |  |
| --- | --- | --- |
| *Administració pública consultada* | *Consulta* | *Informe* |
| DG de Política Territorial i Paisatge  Servici d’Infraestructura Verda i Paisatge | 19.01.2022 | 20.06.2022 |
| DG de Cultura i Patrimoni  Servici de Patrimoni Cultural | 19.01.2022 | - |
| DG de Política Territorial i Paisatge  Servici de Gestió Territorial | 19.01.2021 | 21.01.2022 |
| SDG Medi Natural  Vies Pecuàries i Sòl Forestal | 19.01.2022 | 16.06.2022 |
| Servici Territorial d'Urbanisme | - | 03.12.2021 |

  

Nota: els informes rebuts es poden consultar, una vegada que s'emeta este IATE, en la pàgina web:

<https://agroambient.gva.es/es/web/evaluacion-ambiental/seguiment-d-expedients-d-avaluacio-ambiental-estrategica>  (apartat ‘Consulta de plans d'avaluació ambiental’, seleccionant província>Alacant, municipi>Aigües i >093/2021/EAE-Modificació puntual núm. 4 de les normes subsidiàries.

6. Identificació i valoració dels possibles efectes sobre el medi ambient

D’acord amb el que s’ha estipulat en l'article 46.3 del TRLOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta prèvia a les administracions públiques afectades a què fan referència els articles 48.d) i 53.1 del TRLOTUP.

Urbanisme

El 3 de desembre de 2021, el Servici Territorial d'Urbanisme d'Alacant emet un informe en el qual indica el següent:

–  L'objectiu principal de la proposta és aclarir i positivitzar que el règim singular previst en l'article 79 de les normes subsidiàries per als elements protegibles resulta preferent al règim genèric previst en l'article 105 de les normes subsidiàries (condicions d'ús del sòl no urbanitzable d'especial protecció), amb una incorporació puntual del text que així ho articule, la finalitat del qual és el manteniment dels immobles, valor d'interés preponderant en els immobles objecte de protecció, recollits i preexistents en les normes subsidiàries, enfront del règim genèric del sòl, la finalitat no incompatible del qual és la preservació del medi quan ens basem en classificacions categoritzades com a no urbanitzables o, fins i tot, urbanitzables fins al seu efectiu desenrotllament programat.

L'informe fa les següents consideracions territorials:

1. La modificació afecta l'ordenació estructural definida en l'article 21.1.g) del TRLOTUP. La competència per a l'aprovació definitiva correspon a la conselleria competent en urbanisme (article 44.3 del TRLOTUP).

2. L'òrgan ambiental i territorial és l'autonòmic en afectar l'ordenació estructural en sòl no urbanitzable (article 49 del TRLOTUP).

3. Respecte a les competències del Servici Territorial d'Urbanisme, la proposta no contravé la normativa d'aplicació.

Risc d'inundació – PATRICOVA

El Servici de Gestió Territorial emet informe el 21 de gener de 2022, respecte al compliment del Pla d'acció territorial sobre prevenció de risc d'inundació a la Comunitat Valenciana (PATRICOVA) en el qual, analitzades les cartografies del PATRICOVA i del Sistema Nacional de Cartografia de Zones Inundables (SNCZI), indica el següent:

– La cartografia del PATRICOVA indica que el terme municipal d'Aigües està afectat per perillositat geomorfològica, majoritàriament per tàlvegs i barrancs de fons plans. La cartografia de l’SNCZI no té estudiada la zona.

L'informe assenyala les consideracions següents:

– La modificació puntual no altera la materialització de l'edificació o aprofitaments ja previstos en les normes subsidiàries vigents, ni es produïx un increment d'edificabilitat, ni es reclassifica ni requalifica el sòl.

– En sòl urbà i afectat per perillositat d'inundació és aplicable l’article 20 de la normativa del PATRICOVA.

– En sòl no urbanitzable afectat per perillositat d'inundació és aplicable l’article 18 de l’esmentada normativa.

L'informe conclou que l'àmbit de la modificació plantejada es troba afectada per perillositat d'inundació, i és compatible amb el compliment de les consideracions exposades.

Infraestructura verda i paisatge

El Servici d'Infraestructura Verda i Paisatge, analitzada la informació, emet informe el 20 de juny de 2022 en el qual es realitzen les consideracions següents:

– La modificació puntual no suposa cap alteració en la classificació o qualificació de cap superfície de sòl, ni en els aprofitaments existents, així com tampoc modifica la possibilitat de canvi d'ús per als elements protegibles, es considera que no afecta la infraestructura verda i el paisatge de manera rellevant.

– Amb la finalitat de respectar la importància d'un règim d'usos adequat al caràcter del paisatge de l'entorn, l'informe considera adequat especificar, en l'article 105 modificat, que qualsevol canvi d'ús que justificadament permeta el seu normal manteniment sense desvirtuar la seua concepció actual, haurà de ser compatible amb la millor conservació dels valors específics paisatgístics del seu entorn.

Ordenació i gestió forestal

La Secció Forestal de la Direcció Territorial de València emet informe el 16 de juny de 2022 en el qual s'indica el següent:

– Únicament La Torreta es troba en sòl no urbanitzable de protecció sobre terrenys qualificats com a forestals, de conformitat amb l’article 2 de la Llei 3/1993, forestal de la Comunitat Valenciana.

– L'informe emés és favorable i recorda que, en relació amb els usos als quals es destine La Torreta, s'ha de tindre en compte el que es disposa en l'annex 11 de la Llei 1/2019, de 5 de febrer, de la Generalitat, de modificació de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.

7. Consideracions jurídiques

L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (TRLOTUP).

El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.

8. Valoració ambiental d'acord amb els criteris de l'annex VIII del TRLOTUP

La modificació puntual té com a objecte aclarir i positivitzar que el règim singular previst en l'article 79 de les normes subsidiàries per als elements protegibles resulta preferent al règim genèric previst en l'article 105 de les normes subsidiàries (condicions d'ús del sòl no urbanitzable d'especial protecció), amb una incorporació puntual del text que així ho articule, la finalitat del qual és el manteniment dels immobles, valor d'interés preponderant en els immobles objecte de protecció, recollits i preexistents en les normes subsidiàries, enfront del règim genèric del sòl, la finalitat no incompatible del qual és la preservació del medi quan ens basem en classificacions categoritzades com a no urbanitzables o, fins i tot, urbanitzables fins al seu efectiu desenrotllament programat.

1. Per les característiques dels plans i programes:

– La modificació puntual plantejada no establix el marc per a projectes sotmesos a avaluació d'impacte ambiental i la incidència sobre les normes subsidiàries que modifica és mínima. No influïx en altres plans de rang inferior.

– No augmenta l'edificabilitat ni incidix en el model territorial.

2. Per les característiques dels efectes i de l'àrea probablement afectada:

– La modificació proposada afecta un dels elements protegibles situat en sòl no urbanitzable d'especial protecció per raó forestal. No hi ha afeccions significatives sobre el medi ambient, segons informe favorable emés pels servicis territorials de Medi Ambient.

– Es preveu que l'afecció sobre el patrimoni cultural siga positiva ja que l'objecte de la modificació és adequar l'article 79 de les normes subsidiàries per a poder fer treballs de manteniment i conservació en un dels elements protegibles esmentats en les normes indicades.

– Es considera que la modificació puntual proposada no afecta la infraestructura verda i el paisatge.

Atés que la modificació puntual proposada no altera la classificació o qualificació de cap superfície de sòl, ni s'alteren els aprofitaments objectius i subjectius i existents, sinó que es limita a aclarir la regulació dels usos amb referència als immobles singulars subjectes a protecció segons les normes subsidiàries, es preveu que no tindrà un efecte negatiu sobre el medi ambient. Tots els elements protegibles estan situats en sòl urbà amb l'excepció de La Torreta, que està situat en sòl no urbanitzable d'especial protecció per raó forestal i l'ús de la qual haurà de ser compatible amb la millor conservació dels valors a protegir.

9. Proposta d'acord

Segons establix l'article 53 del TRLOTUP, d'acord amb els criteris de l'annex VIII d'esta llei i en vista de l'anàlisi que s'ha realitzat en l'apartat anterior es pot considerar que la modificació puntual proposada no té efectes significatius negatius sobre el medi ambient i el territori, i es pot resoldre l'avaluació ambiental estratègica pel procediment simplificat.

D'acord amb el que s’ha exposat, es resol:

Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 4 de les normes subsidiàries d'aigües, amb l'objecte descrit en la documentació remesa, d'acord amb els criteris de l'annex VIII del TRLOTUP, per no tindre efectes significatius sobre el medi ambient, sempre que prèviament a la seua aprovació definitiva es complisquen els condicionants descrits a continuació, i correspon continuar la tramitació del pla d’acord amb la seua normativa sectorial.

1) En l'article 105 de la normativa s'haurà d'afegir que «qualsevol canvi d'ús que justificadament permeta el seu normal manteniment sense desvirtuar la seua concepció actual, haurà de ser compatible amb la millor conservació dels valors específics paisatgístics del seu entorn», tal com indica l'informe emés pel Servici d'Infraestructura Verda i Paisatge emés el 20 de juny de 2022.

2) En la normativa de la modificació puntual s'haurà d'arreplegar que els usos a què es destine La Torreta sí que han de tindre en compte allò explicitat en l'annex 11 de la Llei 1/2019, de la Generalitat, segons s'indica en l'informe dels servicis territorials de Medi Ambient de 16 de juny de 2022.

3) S'haurà de tindre en compte les consideracions indicades pel Servici de Gestió Territorial emés el 21 de gener de 2022 quant a afecció per perillositat d'inundació.

4) Prèviament a l'aprovació definitiva, s'haurà de sol·licitar informe sectorial de la conselleria competent en matèria de patrimoni cultural.

Segons establix l'article 53.7 del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*  no s'haguera procedit a l'aprovació del pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.

Òrgan competent

La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 53.2.b del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).

Vist tot l’anterior, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 4 de les normes subsidiàries d’aigües, per considerar que no té efectes significatius en el medi ambient, amb el compliment de les determinacions que s'inclouen en l’esmentat informe.

Notificar als interessats que contra la present resolució, per no ser un acte definitiu en la via administrativa, no és possible cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.

La qual cosa li notifique perquè en prenga coneixement i tinga els efectes oportuns.

La qual cosa se certifica amb anterioritat a l'aprovació de l'acta corresponent i a reserva dels termes precisos que se’n deriven, conforme ho autoritza l'article 18.2 de la Llei 40/2015, d'1 d'octubre, de règim jurídic del sector públic.

València, 3 d´agost de 2022. El secretari de la Comissió d’Avaluació Ambiental: José del Valle Arocas.»

  

València, 10 d'octubre de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental